
ఐక్యరాజ్య సమితి : ఇజ్రాయెల్ ప్రధాన మంత్రి బెంజమిన్ నెతన్యాహు భారతదేశ ప్రధాన మంత్రి నరేంద్ర మోదీని ప్రశంసల్లో ముంచెత్తారు. ఈ ఏడాది ఇజ్రాయెల్లో నరేంద్ర మోదీ, డొనాల్డ్ ట్రంప్ పర్యటించడం చరిత్రాత్మకమన్నారు.ఐక్యరాజ్య సమితి సాధారణ సభ సమావేశంలో మంగళవారం నెతన్యాహు మాట్లాడుతూ ‘‘ఈ వేదికపై గత ఏడాది మాట్లాడాను. ప్రపంచంలో ఇజ్రాయెల్ పరిస్థితి మారిందని చెప్పాను. అప్పటి నుంచి ఏం జరుగుతోందో చూడండి. ఒక ఏడాదిలో చాలా జరిగింది. వందలాదిమంది దేశాధ్యక్షులు, ప్రధాన మంత్రులు, విదేశాంగ మంత్రులు, ఇతర నాయకులు ఇజ్రాయెల్ను సందర్శించారు. వారిలో చాలా మంది మొదటిసారి వచ్చినవారే’’ అన్నారు. వీటన్నిటిలోనూ రెండు పర్యటనలు మాత్రం నిజంగా చరిత్రాత్మకమైనవన్నారు. తొలి విదేశీ పర్యటనకు ఇజ్రాయెల్ను ఎంచుకున్న మొదటి అమెరికా అధ్యక్షుడిగా డొనాల్డ్ ట్రంప్ నిలిచారన్నారు. యూదులు, వారి ప్రార్థనా మందిరాలు దాదాపు వెయ్యేళ్ళ నుంచి ఉన్న టెంపుల్ మౌంట్ దగ్గర వెస్టర్న్ వాల్ వద్ద ట్రంప్ నిలుచున్నారన్నారు. అక్కడి పురాతన శిలలను ట్రంప్ తాకినపుడు తమ హృదయాలను తాకినట్లయిందన్నారు.జూలైలో మోదీ ఇజ్రాయెల్లో పర్యటించారని, తమ దేశంలో పర్యటించిన తొలి భారతదేశ ప్రధాన మంత్రిగా మోదీ నిలిచారని నెతన్యాహు చెప్పారు. ‘‘మీరు ఫొటోలను చూసి ఉంటారు. పొడేరా బీచ్లో మేమున్నాం. ఓ ఇజ్రాయెలీ ఎంటర్ప్రెన్యూవర్ తయారు చేసిన పోర్టబుల్ డీశాలినేషన్ డివైస్ను అమర్చిన జీపులో మేమిద్దరం ప్రయాణం చేశాం. చెప్పులను వదిలేసి మెడిటెర్రేనియన్ సముద్రంలో దిగాం. కొద్ది నిమిషాల క్రితం శుద్ధి చేసిన సముద్రపు నీటిని తాగాం’’ అని నెతన్యాహు చెప్పారు.

aikyarajya samiti : izrayel pradhaana mantri benjamin netanyahu bharatadesa pradhaana mantri narendra modeeni prasamsallo munchettaaru. ee edaadi izrayello narendra modii, donald trump paryatinchadam charitraatmakamannaaru.aikyarajya samiti saadhaarana sabha samavesamlo mangalavaaram netanyahu maatlaadutuu ‘‘ee vedikapai gatha edaadi matladanu. prapanchamlo izrayel paristhiti maarindani cheppaanu. appati nunchi yem jarugutondo chudandi. oka edaadilo chala jarigindi. vandalaadimandi deshaadhyakshulu, pradhaana mantrulu, videsaanga mantrulu, itara naayakulu ijraayelnu sandarsinchaaru. vaarilo chala mandi modatisaari vachinavaare’’ annaru. veetannitiloonuu rendu paryatanalu maatram nijamgaa charitraatmakamainavannaa. toli videshee paryatanaku ijraayelnu enchukunna modati america adhyakshudigaa donald trump nilichaarannaaru. yoodulu, vaari praarthanaa mandiraalu daadaapu veyyella nunchi unna tempul mount daggara vestern wal vadda trump niluchunnaarannaaru. akkadi puraatana silalanu trump taakinapudu tama hrudayaalanu taakinatlayindannaaru.juulailoo modii izrayello paryatinchaarani, tama desamlo paryatinchina toli bharatadesa pradhaana mantrigaa modii nilichaarani netanyahu cheppaaru. ‘‘meeru photolanu chusi untaaru. podera beechlo memunnam. oo izrayeli enterprenuever tayaaru chesina portable deeshalineshan divaisnu amarchina jeepulo memiddaram prayaanam chesham. cheppulanu vadilesi mediterranian samudramlo digam. koddi nimishaala kritam suddhi chesina samudrapu neetini taagaam’’ ani netanyahu cheppaaru.